บอร์ด EMC ให้จัดสรรหุ้นเพิ่มทุน 650 ล้านหุ้น ขาย PP 25 ราย ที่ 0.85 บ./หุ้น
บอร์ด EMC ให้จัดสรรหุ้นเพิ่มทุน 650 ล้านหุ้น ขาย PP 25 ราย ที่ 0.85 บ./หุ้น
8 เม.ย. 2558

บริษัท อีเอ็มซี จำกัด (มหาชน) หรือ EMC เปิดเผยว่า ที่ประชุมกรรมการบริษัท วันที่ 8 เม.ย.58 ได้กำหนดรายละเอียดและเงื่อนไขให้จัดสรรและเสนอขายหุ้นให้กับบุคคลในวงจำกัด ครั้งที่ 1/2558 จำนวน 650,000,000 หุ้น มูลค่าที่ตราไว้หุ้นละ 1.00 บาทให้แก่บุคคลในวงจำกัด จำนวน 25 ราย ในราคาเสนอขายหุ้นละ 0.85 บาท โดยมีรายชื่อและรายละเอียดดังต่อไปนี้

อนึ่ง ตามที่ที่ประชุมวิสามัญผู้ถือหุ้น ครั้งที่ 1/2558 ของบริษัท เมื่อวันที่ 25 มีนาคม 2558 มีมติอนุมัติการจัดสรรหุ้นสามัญเพิ่มทุนใหม่ จำนวน 1,200,000,000 หุ้น มูลค่าที่ตราไว้หุ้นละ 1.00 บาท เพื่อจัดสรรให้แก่บุคคลในวงจำกัด (Private Placement) โดยบุคคลดังกล่าวจะไม่เป็นบุคคลที่เกี่ยวโยงกันของบริษัท ในราคาเสนอขายหุ้นละ 0.85 บาท ซึ่งเป็นราคาที่ไม่ต่ำกว่าร้อยละ 90 ของราคาซื้อขายถัวเฉลี่ยถ่วงน้ำนักของหุ้นบริษัทในตลาดหลักทรัพย์แห่งประเทศไทยย้อนหลังเป็นระยะเวลา 7 วันทำการติดต่อกันก่อนวันที่ที่ประชุมคณะกรรมการบริษัทเมื่อวันที่ 22 ธันวาคม 2557 มีมติอนุมัติ ซึ่งเท่ากับ 0.88 บาทต่อหุ้น
ทั้งนี้ บริษัทจะได้รับเงินจากการออกเสนอขายหุ้นเพิ่มทุนในส่วนนี้ จำนวน 552,500,000 บาท โดยบริษัทมีแผนการใช้เงินเพิ่มทุนเพื่อสนับสนุนการขยายการลงทุนในธุรกิจใหม่ของบริษัท รวมทั้งธุรกิจด้านอสังหาริมทรัพย์ และพัฒนาที่ดิน        
การเพิ่มทุนให้กับบุคคลในวงจำกัด บริษัทมีเหตุผลหลัก คือ เพื่อเป็นการขยายฐานทุนของบริษัทให้เหมาะสมและเพียงพอ และเป็นการเตรียมความพร้อมของเงินทุน และบริษัทยังคงเน้นการลงทุนในโครงการพัฒนาอสังหาริมทรัพย์เป็นธุรกิจหลักจากการเพิ่มทุนให้กับบุคคลในวงจำกัด
ทั้งนี้ หลังจากการเสนอขายหุ้นให้บุคคลในวงจำกัด ครั้งที่ 1/2558 แล้ว บริษัทฯ จะมีทุนจดทะเบียนชำระแล้วจำนวน 4,214,580,836 หุ้น โดยนักลงทุนทั้ง 25 ราย ไม่มีรายใดได้รับการจัดสรรหุ้นเพิ่มทุนจนถึงเกณฑ์ Tender Offer โดยบริษัทยังคงเหลือหุ้นในการจัดสรรครั้งต่อไป 550,000,000 หุ้น
สำหรับนักลงทุน 25 ราย บริษัทเห็นว่าเป็นบุคคลที่มีศักยภาพด้านเงินทุนและมีประสบการณ์ ความรู้ ความเชี่ยวชาญธุรกิจหลายด้าน รวมทั้งธุรกิจด้านอสังหาริมทรัพย์และพัฒนาที่ดิน ที่จะสามารถแนะนำธุรกิจใหม่ที่มีศักยภาพส่งผลดีต่อผลประกอบการของบริษัทได้          